Antallet af besøg hos rotteramte borgere er fordoblet på et år. Beboere i Bogensegade slås for tredje år i træk med skadedyrene.

Annonce

I en gårdhave ved Bogensegade i Aarhus piler rotterne hen over fliser og bede for tredje år i træk.

Hver gang kommunen udrydder dem ved én ejendom, dukker de op ved en anden ejendom. Rottebøvlet i gårdhaven er symbolsk for situationen i hele Aarhus Kommune. Her viser helt nye tal, at rotteplagen sætter rekord.

I år har kommunen således været nødt til at fordoble antallet af besøg hos borgere, der har konstateret rotter. Hele 8.666 gange har rottefængerne rykket ud.

De store problemer med rotter i Bogensegade kan du læse uddybet i artiklen nedenfor:

Sidste år havde rottefængerne »kun« været på det halve antal besøg på samme tidspunkt af sommeren.

»På grund af ændrede bekæmpelsesmetoder bliver vi nødt til at besøge de samme adresser flere gange. Samtidig får vi flere anmeldelser om rotter,« siger lederen af rottebekæmpelsen i Aarhus Kommune, Lene Skjødt.

5.280 anmeldelser er det blevet til i årets første syv måneder. Det er tæt på de 6.819 anmeldelser, kommunen modtog i hele 2015.

»To milde vintre i træk spiller også ind på antallet af rotter,« siger Lene Skjødt.

Politikerne er klar over problemet.